作者：史达祖
词牌/韵律：风流子

paragraphs: 飞琼神仙客，因游戏、误落古桃源。
藉吟笺赋笔，试融春恨，舞裙歌扇，聊应尘缘。
遣人怨，乱云天一角，弱水路三千。
还因秀句，意流江外，便随轻梦，身堕愁边。
风流休相误，寻芳纵来晚，尚有它年。
只为赋情不浅，弹泪风前。
想雾帐吹香，独怜奇俊，露杯分酒，谁伴婵娟。
好在夜轩凉月，空自团圆。